
os rur ar! PHYSIOLOGICA, 


INAUGURALIS, 
CIRCA 
Novi Genituram Animals. 


E generatione ſeribo. Sed, omiſſa partium ei o- 
perationi inſervientium, quae in libris anatomi- 
corum paſſim reperiri poſſunt, deſcriptione, ſtatim ad 
phyſiologiam accedo. Illos vero, qui organa utriuſque 
ſexus deſcripta optant videre, ad auctores eximios ſe- 
quentes mitto ; ad MoxRO UM, a quo teſtis et ſemen, 
et ad HUNTERUM, a quo uterus DN b6. e 

annotantur. | | 
Inquiſitio, quomodo inter generationem, novum ani- 
mal formetur, longum ingenia curioſorum exercuit; 
deque re tali mirifica multae prolatae ſunt opiniones; 
et circa formationem animalis tenelli multum diu et a- 
criter a n diſputatum eſt. Sententiae prae- 
A cipuae 

cipuae ad tria capita idonee redigi queant. 1. Fauto- 
res hypotheſis unius opinantur, prolem formari inter 
cotundum admiſto utriuſque parentis ſemine, ſeu humo- 
re foecundo, cujus moleculae, attractione quadam che- 
mica aut mechanica, ſeſe in molem conſociant; 2. The- 


oriae alius vindices exiſtimant, progeniem in parente 
maſculo habitare, uſque dum, in uterum projecta, ni- 


dum ſibi commodiorem quaerit et invenit. 3. Opinio- 
nis alius quoque aſſertores cenſent, germen quoddam 


imperfectum animalis immaturi in foemellae ovario ſem- 


per latuiſſe, ſed fere immobile et quaſi mortuum man- 


ſurum, donec ſemen patris viviſicans id ſtimulet et ſuſ- 


citet. 

Longae ratiocinationi indulgere ad refellendas alio- 
rum opiniones, quae meis non arrident, ſupervacane- 
um foret. Itaque ad eas rationes, ea et argumenta, 
quae maximam veriſimilitudinem habere yidentur, con- 
ſtituenda, ſtatim tranſeo, ut ſic, a rEbus bene notatis ct 


probe perſpectis, verum eruatur. 


In pelvi mulierum adultarum ſita ſunt ovaria; haec- 
que e multorum corporum minorum compage compo- 
nuntur, quae apud phyſiologos oya nuncupantur; in 


1 


ovis contineri videntur primordia ſobolis futurae, ante- 
quam virgo cum viro concubuerit. Eorum magnitudo 
prorſus eſt incertus, nam quae infans vix armatis, mu- 
lier facile oculis inciſoris nudis, conſpicua exhibet. 
Nonnunquam autem eadem non eſt ſemper magnitudo 
in eadem focmina ; nam alia aliis multo ſunt majora. In 

| | puellis 

puelli teneris, minima ſunt et gracilia; in vetulis, > 
reſcunt et evaneſcunt. 

Tumor ovorum videtur effe cauſa praccipua appetitus 
vyenerei; quiain furore uterino legimus, ovaria fieri prae- 
grandia, vet aliquando eorum membranam rumpi ; 
dum, contra, in virginibus chloroticis, illa effe tenuia et 
macra audimus. Eae quoque foeminae, quibus ovaria 
adempta ſunt, defectum oeſtri amatorii experiuntur 5 
hinc aequum eſt concludere, dilatationem ſive amplifica- 
tionem ovorum, vaſorumque circa ea ſparſorum, foemi- . 
nam inſtigare ad coricubitum, ut ova explicentur, et ut 
ſtirps propagetur. 

Ad conceptionem perficiendam, non ſolum debet 0s 
varium juſta magnitudine, maturitate, ſanitate frutj 


ſed etiam caeteras omnes partes generationis omni ims 


pedimento vel obturamento oportet eſſè vacuas. Az 
pertum neceſſe eſt ut ſit oſtium vaginae, os uteri, ori- 
ficium tubae, ad accipiendum et tranſvehendum ſemen; 
et iterum ad reducendum et reportandum embryonem; 
hymen enim imperforatum, uterus obſtructus, tubaque 
clauſa, unumquodque poteſt omnino obſtare procreatio- 
nis operi. Locus igitur in quo conceptio accidit eſt oa 
varium z nam, hoc reſecto, vitiato, aut ultra geniturae 
iftum collocato, nullum novum animal gignitur- ſed 
perpetuo ſterilitas obtinet. 0 

Aliae probationes, quibus cogimur credere concep- 
tionem non in utero accidere, ſunt; foetus evoluti a- 
liquando in ipſo ovario creſcunt; nonnunquam in tuba 
ſiſtuntur et augeſcunt ; immo quidem in abdomine ma- 


tris; 

tris, placenta affixa infantem nutrivit; plures etiam 
pulli gignuntur ovibus, et quadrupedibus uno coitu, 
quod nequibat fieri, niſi unus poſt alterum ad uterum 
per tubam deſcendiſſet; idem et mulieribus interdum 
accidit, quae poſtquam ſemel tantummodo deliciis amo- 
ris ceſſerant, duos vel plures infantes conceperunt. 

. « Denique, directa demonſtratio adeſt, qua certe oſ- 


tendas in avibus pullum in matre fuifſe z pulli enim in- 


teſtinum continuatur cum vitelli involucro, et adeo in- 
teſtini interior membrana cum epidermide animali, ex- 
terior cum cute, denique cum vitelli involucro, eadem 
eſt ;” Haller. Elem. Phyſiol. Lib. 29. $ 2. Cap. 7. 

Huic argumento adjicere lubet obſervationes curioſas 
de aliis animalibus deſumptas, quae haud inepte huc re- 
ferri poſſunt. Apum, ranarum, bufonum, ſalamandra- 
rum, multorum piſcium, ephemerarum, aliorumque a- 
nimalium rudimenta foetuum, in corpore foeminae cre- 
ata, tempore commodo excluduntur, et ſic deponuntur, 
ut ſemen maſculinum ea jrroret et excitet; in his quip- 
pe conceptio, nunquam intra corpus foemellae accidit, 
ſed poſt enixam prolem humor affunditur ſpermaticus. 
Ova vero ranarum, ante aſperginem ſeminis, a minimis 
punctis, oculis non detegendis, tantum creſcunt, ut, pri- 
uſquam e cloaca excernantur, multoties molem priſti- 
nam adepta ſunt; incrementum autem tale nutritio- 
nis ope perficiatur neceſſe eſt, et nequit animal nutriri 
niſi pergit circuitus ſuccorum, nec moveri poteſt ſuccus 
abſque motu cordis; ergo cor movet, humores per vaſa 


circulant, nutrimentum corpori accedit, et incremen- 
| tum 

tum inſequitur; ſed hi motus omnes tam ſunt lenti, de- 
biles, et parvi, ut periret embryo, niſi ſtimulus fortior 
proprius intra tempus debitum adhibeatur, qui ac - 
celerat micationes cordis, membranas involutas exten- 

dat, et vitam accendat perfectiorem. 3 
In animalibus amphibiis nonnullis, reperit SPALLAN=, 
ZANUS, foctus prius exiſtere quam, in femellis, coitus 
cum mare accidiſſet; et embrya, idem auctor aſſerit, 
ſe inveniſſe in aliis antequam guttula maſculini ſeminis 

ad ea penetraverat. | 
Semen bufonum, quanquam nie carens, ova 
ue u we ; hinc manifeſte patet, primordia animalis 
novi non a patre proficiſci, et itaque theoriam Lx EU w- 
ENHOECK11, ejuſque aſſectatorum, funditus ruere. Re- 
perti quoque ejuſdem robore vincitur illa opinio, quam 
Burroxus evulgavit z quum demonſtratur, ſemen nul- 
lis moleculis ſcatens poſſe opus procreationis conſummare. 
Ex his omnibus rebus abunde liquet, vel rudimentum 
integrum novi animalis, vel quoddam ejus formationi 
neceſſarium, in ovario materno inſidere; cujus rei opti- 
mam probationem dant corpora lutea, ibi detecta, quae 
numero totidem ac foetus concepti, in locis ubi ova fue- 
rant, in matribus ſemper exiſtunt. Jamque licet con- 
cludere, quod vagina, uterus, et tuba, debeant omnes 
eſſe permeabiles, et ſanae, et integrae, eo ut procreetur 
apte feliciterque ſoboles. | | 
Quanquam autem totum ſyſtema uterinum foeminis 
ſit vegetum et bonum, quanquam aetas et valetudo, et. 
deſiderium foeminam nubilem perturbent, et operi ge- 
nerationis 

rieratfonls frreant, quanquaif germina ipfa, jatn pulli 
lantia, diſcedere ex loculamentis parata ſint; tamieii; 
riff illi ommbus accedat auxilium Virile, nifi ſtimulus 
opifer miafculinus, nift ſemeri prolificum paternum, 
nunquam ad vitam perfecta m excitatus fuerit embryo, 
nunquam evolutum erit germen, minquam' ſuum lati- 
— reliquiſſet homunculus. 

Humor hic fbecundans, in Aateulbrürt animalium 
teſtibiis paratus, per vas deferens ad veſiculas ſeminales 
aſcendit, inque his videtur ingredi, ubi fatis magna co- 
pia collecta, et ad acta venerea virum impellit, et ictus 
venereos frugiferos reddit. Vel, fi fortaſſe major quan- 


 titas quam bi ſacci continent deſideretur, teſtis ipſe in- 


ter rem fubagitandam liquidum ſpermaticum fuppedi-· 


Hoe de ſemine multas multi ſcriptores protulerunt 
opiniones; alli enim putaverunt, foetum ex eo partim, et 
muco materno partim, formari commiſto; alii embryo- 
nem in eo natare, eque pene paterno ejectum, in ute- 
rum immitti, ubi locum ſibi idoneum occupat, et nutri- 
tus magnopere creſcit. | Sed, antequam de hac re all⸗ 
quid ſtatuatur, decet pauca verba de quibuſdam experi- 
meritis praemittere. Semen, quomodocunque ad o- 
vum deferatur, mutationem inſignem in eo concitat, 


motum ciet, vitam ſenfibilem elicit. Haec res accidit 


in ovario femellarum vivipararum, ſive ſemen ope in- 
ſtrumenti genitalis maſculini eo injiciatur, quod ple- 
* fit, five per machinam allam idem humor ibi 


proji- 

projiciatur, quem cum ſyringe in canem immiſit cum 
fructu SPALLANZANUS. Idem eventus conſequitur, 
quando ſemen lacertarum, ranarum, et bufonum extra 
corpus femellae, ova excluſa madefaceret, et irroraret, 
Exitus etiam haud abſimilis comitatur caſtum piſcium 
multorum amarem; horum enim animalium mas non 
ſeſe amplexibus dedit, ſed, poſt diſceſſum focmellae e- 
nixae, foetus omnes partos aſpergine foccundo ſeminis 
tentat ſolus. Quantitatem vera hujuſce liquiditam parxam 
eſſe, ut nequiret vel formare vel nutrire foetum, expe- 
rimenta SPALLANZANI ingenioſo nitide commonſtrant. 
Is enim vir guttulas paucas ſeminis ranini cum plurima 
aqua probe commiſcuit, et minimam portionem hujulce 
miſturae, quam acus cuſpis potuit continere, qyis hage 
tenus ſterilibus, admovit, quae ſtatim ad munera 
Vitae 

Per dar vita ai giripi baſts npa porziancella di ſeme di gran lyas 

ga piu pieciola di quel che avremmo immaginato giammgi, Si & ve- 
duto che per avere Vintento, non e neceſfario che i girini intorno in- 
torno ſien bagnati di queſto liquor prolico. Ma vi e di pui. Tre 
grani di ſeme malcojat, quando a dodiei ancie d' acqua, quando' a 
diciotto, le communicano in ogvi ſua parte la virtu prolifica, concio-. 


Gacche naſcono e-girini in qualunque lyogo dell acqua 6 pongano· 
Converra dunque dire che quei tre grani di ſeme ſi ſieno diſſuũ per 


quel intiero corpo d' acqua. Schbene altri fatti eomprovano etual - 
mente la virtu prolifica del ſeme, malgrado un diradamento portento- 
ſamente maggiore; Fiſica Animale et Vegetabile del Signore Abate 


SPALLANZANI, tom. 3. Vegez. 1792. ut artificis 
ale, Fife Capitol. 4. 5 155. 

vitae capeſſenda ſe parabant, poſt talem tactum poten- 
tem, qui revera ſtimulans apparet. 

Igitur compertum videtur, quod nullum eſt germen 
extra ovarium, nullus foetus qui non prius fuit ger- 
men, et nullum vivens animal cui non fuit admotus'ſtis 
mulus ſeminis paterni; omne animal ex ovo demum 
proficiſcitur, ſed ad hunc exitum efficiendum humor 
prolificus maſculus eſt neceſſarius; Germina in feminis 
latentia abſque hoc nunquam evolverentur ; ſemen fine 
illo, nihili valeret, in maribus paratum. 


Homo non ſemper ad opus generationis vires poll 4 


det. Infantes utriuſque ſexus nunquam procreant, ad- 


modum ſenes et vetulae rarius generant. Mulieres fere 


intra decimum quartum et quadrageſimum quintum ad 
hoc opus valent. Viri aetate provectiore plerumque 
incipiunt et deſinunt gignere. Phaenomena illius ſexu- 
um conjynCtionis, qua generatur novum animal, haec 


ſunt : Mulier, cedens propenſioni naturali, aut amore 


legitimo allecta, maris amplexus admittit; hujus penis 
in vaginam immiſſus, ad ejus latera fricatur, uſque dum 
genitalis humor ejiciatur et in uterum effundatur; hac 
actione, qua, turgent omnes partes quae circa penem 
ſunt, clitoris erigitur et mucus multiplicis originis ef- 
funditur, perſtante, longe majores commotiones in inti- 
mis muliebrium locorum concitantur penetralibus; nam 
in foecundo concubitu, dum voluptas ſumma ſanguinem 
plurimum verſus uterum invitet et attrahat, ſemen viri 
tepens per ſenſibilem tubam penetrat, eamque eo ſtimu- 
lat, ut cruore fervido diſtendatur, rubeat, et erigatur. 

Statu 

Statu in hoc, dum tuba rigeat, aſcendit orificium ejus 
laciniatum, et ovario arcte applicatur, quod fimbriis 
ſuis ita comprimit, ut per membranam ejus ruptam o- 
vum exprimatur; ovum a nexu ſuo avulſum tubam in- 


greditur, et per ejus motus periſtalticos vel convulſivos 


ſenſim propellitur, donec, per totam longitudinem vec- 
tum, uterum attingit. Res ita ſeſe habere probant 
inciſiones animalium, quorumi tubae ovarium amplecte- 
bantur; rima poſt conceptum in ovario reperta; foe- 
tus in ovario mulierum et belluarum detecti; analogia 
avium, in quibus deceſſio ovi ex ovario eſt manifeſtiſſi- 
ma. Sed tamen confitendum eſt, verum ovum non poſſe 
conſpici in quadrupedibus, niſi poſt diuturnum tempus; 
quare credere cogimur id tenue, molle, fluidumque, non 


poſſe eo tempore a muco circundante pellucido diſtin- 
gui; et anguſtia tubae demonſtrat, id eſſe parvum, vel 


nunquam per eam tranſiviſſe potuerit. 

Haec omnia abſolvi dicuntur, cum voluptate matris 
adeo exquiſita, ut ad deliquium appropinquet, cum eo- 
dem tempore ſentitur motus quidam internus per tu- 
bam; haec ſenſatio fortaſſe oritur ab ingreſſu ſeminis in 
uterum, quo certe pervenit, et a tranſitu per tubam, 


quam repleviſſe viſum eſt; inde ſurgit gravis concluſio, 


quod humor virilis ſpermaticus tubam penetrat, quod 
tuba ovarium amplectitur, quod ovum inde diſcedit, 


perque tubam ad matricem deſcendit. Quae omnia de- 
monſtrant ſemen maſculinum in tuba repertum, fim- 


briae ovario adnexae, corpus luteum poſt conceptionem 


B formatum, 

formatum, foetuſque in ovaria, in abdomine, et in tu- 
ba interdum detecti. 


Quid nunc dicendum eſt de primordio recentis ani- 
malis? Quonam a parente derivantur haec exilia rudi- 
menta ? An vero potius eenſendum eſt, prolem ex am- 
bobus aliquid accipere? Huic opinioni plurimi favent, 

qui his rationibus, ut utar vocabulis clarifſimi GRE Go- 
RI, ſententiam ſuam ſtabiliunt: © Primordia novi ani- 
© malis ex utroque parente pariter derivari ſuadet ſimi- 
litudo parentum, vel alterius tantum vel utriuſque mix- 
© ta, in liberis reviviſcens; ita tamen ut liberorum, qui 
© mixtam fimilitudinem habent, alii ad patrem, alii ma- 
« gis ad matrem, inclinent, et conſtitutio ſingularis pa- 
« tris, vel pura renaſcatur in filio, vel mixta et corree- 
ta; et fic proclivitas ad multos morbos fuſcipiendos 2 
« parentibus in prolem tranſeat, aliquando nihil immi- 
© nuta, immo forte gravior facta, ſaepe vero mitior ct 


« levior, et paullatim delenda, ſi tanta hominum gene- 


© rationi impenderetur cura, quanta equis ct juyenci3 
| « et catulis propagandis datur. Maxima quae in ge- 
| | nere huinano obſervatur varietas, ſcilicet inter Æthi- 
© opes et Europacos, poſt aliquot generationes, quatuor, 
| © ut fertur, deletur penitus, et evaneſcit, ſi mixta pro- 
© les cum altero tantum genere nuptias habuerit.” 
Certum eſt, animal ex foemina naſci, minime vero 
compertum eſt, cam id a mare accepiſſe; ſed in multis 
animalibus ovum eſſe partem matris, atque non a pa- 
tre derivari, notum eſt, Nam in piſcibus, ranis, buſo- 
nibus, lacertis, apibus, &c. ova excluduntur abſque ope, 
vel 

vel quidem contactu maris, qui ea ſolummodo ſemine 
aſpergit, poſtquam in lucem edita ſunt. Et praeterea, 
abſque venere ova deponere aphides vidit BoxxR , for- 
mica-leonem GRoROIUs, monoculum HALLERVs, 
continere cantharides VALISNERUS, parere ranas 
RoEsEL. 

Anguillae illae tenues, quae acetum et paſtam farina- 
ceam incolunt, nullius eſſe ſexus videntur; tamen eo- 
dem et viviparae et oviparae ſunt, et matres ſine mari- 
bus fiunt; in illis, multiſque aliis, totius generis indi- 
vidua animalia poteſtatem e ſuis corporibus prolem ge- 
nerandi habent, quam maturatam idoneo tempore pa- 
riunt. Quodcunque autem animal parit, mater eſt; at 
mater hic ſine maris ope ſobolem procreat; ergo pro- 
genies, non corporis paterni ſed certe materni pars eſt, 
et a muliere ortum habet. | 

In animalibus immobilibus, oſtreis, conchis, et myti- 
lis, ſexus eſt obſcurus; haec omnia vero mera viden- 
tur continere ova, atque prolera intra ſeſe gignere, quae 
non alibi poteſt impraegnari, ob parentem loco immo- 
biliter fixam. Genus foemininum hic quoque capax vi- 
detur juniora animalia ſuis viribus procreandi; haec e- 
nim teſta armata intra matrem apparere, teſtis eſt V a- 
LISNERUS. 

Abſque pene, ſed cum organis ſemen maſculum ſe- 
cernentibus, - piſces plurimi ſunt, et frigida quadrupe- 
da; iifdemque in animalibus, ova in foeminis forman- 
tur fine maris ope, et foras emittuntur; et, poſtquam in 
aqua vel in aere, haec rudimenta collocata ſint, tum de- 
mum pater affundit ſuum genitalem humorem. 


Equidem 

Equidem inter aves, anates et Gallinae ova. po- 
nunt fine galli concubitu ; unde compertum eſt, ovum 
in his animalibus partem eſſe ſoeminae; ſed quum haec 
ſunt ſemper infoecunda, res quodammodo in dubio. 
manebat, donec HALLERUs ea oculis lynceis perſcru- 
tatus, detexit pulli vaſa et membranas fic cum vitello 
conjuncta conglutinataque, ut hic illius portio manifeſta 
fuit z ab omnibus etenim conceditur, vitellum quidem 
in ovis ſubventaneis exiſtere; vitellus vero eſt pars vel 
quaſi organum pulli; ergo, ubicunque vitellus reperi- 
tur, ibidem quoque pullus adeſſet neceſſe eſt. 

Ratio, cur non pullos emittunt talia ova incubata, 
haec eſſe videtur; quod, defectu ſeminis maſculini, ſti- 
mulus vitae maxime neceſſarius et apprime accommoda- 
tus deeſt; quam ob rem languet tenerum animal et 
moritur. N 

Ex hiſce rebus bene perpenſis et conſideratis, novum 
animal in iis ſpeciebus modo memoratis, primum et re- 
vera exiſtere intra foemellae corpus, ante coitum cum 
mare, cogimur, vi veritatis et facti, aſſentire. 


Exque hoc vero, gravis et valida oritur analogia, 


qua ſuademur ovum ſeu primordium in foeminis homi- 
num et quadrupedum, ante concubitum, quoque exiſte- 
re, quod non a patre derivatum, neque e hujus ſemine 
confectum, ſed antea in ſinu matris formatum, in ova- 
rio latens, et ad exeundum paratum, tantummodo pa- 
roxyſmum venereum et ſeminalem aſperginem expec- 
tat, ut, ad vitam altiorem ſuſcitata, rapido incremento 
creſcat. . f | 

Haec autem hypotheſis, tam analogiae conſentanea, 
tam veritati ſimilis, tam naturae conveniens, ſuis diffi- 
cultatibus non caret ; res quaedam obſcurae eam obnu- 
bilant adeo et obfuſcant, ut primo aſpectu vix tenebrae 
diſſipandae videntur. Quomodo enim explicanda eſt ea 
ſimilitudo quae parentes inter et infantes frequenter ac- 
cidit? Qua de cauſa ſpecies animalium hybrida aliquan- 
do genita ſit? Cur etiam morbi, vel horum periculum, 
a parentibus ad ſobolem ſaepe tranſeat? His quaeſti 
onibus ad reſpondendum, ut de eis nulla reſtent dubia, 
nulla maneat ſuſpicio, haud auſim dicere me pararl. 
Sed ſi fortaſſe conatus ad explicationem illarum vix 
omnibus penitus ſufficeret, tamen non eſt minus cre- 
dendum quod ovum eſt pars corporis foeminini, atque 
varias miraſque ſubit mutationes alias, aeque ac haec 
difficiles explanatu. Inter alias cauſas, tales effectus 
facientes, fortaſſe inſignem vim habet ſemen maſculi- 
num, quod certe in maribus valde efficax et potens eſt. 
Hic humor abſorptus e veſiculis ſeminalibus belluarum, 
carni omni foetorem, animae toti vitium, impertit, et 
corpus mortuum putredini proclive reddit. Saporem 
inſuavem et ingratum carni vaccarum praebet. Nauſe. 
am et vomitum, et dentium dolores, aliaſque turbas, 
mulieribus concitat; robur, vigorem, animum, vim viris 
dat idem reſorptum. Cum teſtibus ferocitatem taurus, 
ſaevitiam caballus, vividam mentis partem vir, amittit. 
Cum ſemine corpus integrum roborante, adoleſcens bar- 
bam, pubem, vocis gravitatem, laryngis mutationem- 
que adipiſtitur; ſi igitur hoc fluidum poteſt tam inſig - 
niter abſorptum in corpora foeminina et maſculina age- 

re, 


ww DE GENIT U RA. 


re, cur non etiam in embryonem inſigne opus habeat ? 
At in prolem id egregie vim ſuam exerere, probant ex- 
perimenta in ranas, caeteraque animalia frigida, facta. 
Quare non etiam in homine? ratio, veriſimilitudo, et 
analogia ita ſuadent: Credere igitur non vereor ſimili- 
tudinem parentum, haereditatem morborum, genituram 
hybridarum, quadantenus ſuam originem, ab hoc fonte 
ducere; unde etiam derivantur color, capillus, figura 
aliquatenus mutata, natorum. 

HFHactenus probare conatus ſum, foeminas in * ova- 
rüs ova continere; haec ova eſſe primordia novi anima- 
lis; ſemen paternum ea ad vitam ſtimulare, grandeſ- 
que mutationes in eis efficere; nullam eſſe epigeneſin: 
Proxime reſtat inquirendum, quomodo embryo intra ma- 
ternum corpus formatus ſit ? unde ortum traxerit ? qua 
ratione informis materiae moles ſe potuiſſet in pulcher- 
rimam et elegantiſſimam fabricam erigere? Fortuitum 
particularum concurſum, tam regularem compagem 
conſtituentem, ſanus unuſquiſque facile reſpuet. Ne- 
que majore cum ratiane poteſt de cara humorum at- 
tractione, nitidam ſtructuram componentium, loqui. 
Nec lucem clariorem huic rei caliginoſae affundit fer- 
mentatio inteſtina, ſtamina primaeva diſponens, de qua 
nonnulli putaverunt. Non cum iis conſentiendum vi- 
detur, qui cenſent humores utriuſque ſexus ſpermati- 
cos, chemica miſtura conjunctos, quaſi acidum et alca- 
li, tertium quid conſtituere. De anima ſtructrice minus 
adhuc intelligitur, quae proculdubio impar eſt ad tale 
opus magnificum capeſſendum perſiciendumque. Quod 
ad 

ad modules interiores, quos ad ſuum auxilium ali, toti- 
us rei ignari, invocarunt, illi ſolummodo pro ludis ima- 
ginationis vividae ſunt habendi. Mihi autem, ea qua 
poſſum tota cura et diligentia cogitanti, quomodo ma- 
teria inorganica, relicta conditione exanimi, naturam vi- 
talem arriperet, comprehenſio operis clara defuit; cum 
enim conſiderarem quod e tenera maſſa, fluida materie, 
informive gelatina, animal validum, robuſtum, pul- 
chrumque formaretur, quod membris et organis inſtruc- 
tum ſuis finibus ſapienter accommodatis, legibus omni 
humana arte, omni geometria, perfectioribus regeretur, 
Deo, cui nihil difficile eft, tale opus tribuere haud potui 
- Nullam novam fieri animalium creationem, hodierno 
die, ſed tantum evolutionem germinum priſco tempore 
formatorum, multae conſiderationes, earumque plures 
haud dubiae evincunt. Imprimis itaque, ad quaeſtio- 
nem rite dirimendam de perpetua involutione germi- 
num, quae per tot ſaecula elapſa, matres, continuata ſerie, 
filiabus ſuis dederunt, tranſeundum eſt, Ei qui hanc 
rem primo aſpectu difficilem, ac plane impoſlibilem ap- 
parentem, debita attentione examinabit, nihil dubito 
quin dubitationum diffipatio accidet ; membra, orga- 
na, partes omnes foetus, eo ordine nitido, eaque ſtruc- 
tura perfecta, ſeſe oculis indagatoris exhibent, ut ne- 
queat idem cenſere hunc artum, hocve viſcus, ante 
aut poſt caetera ſubnaſci, ſed cogetur conſentire toti- 
us corporis ſtamina primae va ſimul formari. Multa 
enim ſola pelluciditas foetus tenerrimi velat, quae color 
| poſtea 

poſtea additus non generat, ſed oculo praebet manifeſ- 


tiora; et ſatis plane apparet, eas partes, quae adjungi 
et accreſcere foetui poſt conceptionem videbantur, non 
denuo formari, ſed antiquitus molles, exiles, decolores 


extitiſſe; eae enim partes quae, propter pelluciditatem, 


aciei viſus non patent, poſſunt coactae alcohole facile 
conſpici. Unde oritur opinio veriſimillima, quod em- 
bryo, in germine intra ovarium incluſo, latens, ibi lon- 
gum tempus permanſiſſet, informis, immobilis, torpi- 
dus, donec propenſio laſciva materna primo debilem, et 
ſemen foecundans paternum poſtea fortiorem, vitam ei- 
dem conciliaverit ; hoc autem adeo eſt parcum, ut mole 
augendae, aut nutrimento praebendo, nequaquam ſuffi- 
ceret, ſed potius ſtimulum ſpecialem corculo ejus ad- 
movet, quod deinde vaſcula complexa paulatim, influxu 
humoris per canales explicet, organa involuta vi di- 
ſtendente evolvat, totum corpus ordine et modo com- 
modo nutritioni et incremento diſponat, et calori ſens 
ſibile reddat. 

Si autem unumquodque membrum et organum in 
foetu tenerrimo, priuſquam ob pelluciditatem ſeu exi- 
guitatem aſpici poſſet, exiſtat, ovaria, ova, omnemque 
prolem futuram in ſingula foemina quoque contineri, 
neceſſe eſt; haec et involutio per omnem generationum 
ſeriem eo uſque perget, donec exhauſta germinum re- 
fertorum vi et abundantia, non amplius produci poteſi a- 
nimalium propagatio. Ne vero terreatur animus ejus, 
qui banc opinionem audiat, neve progreſſionem conca- 
tenatam animantium procreatorum infidus neget z nam 

haec 

/ haec perpetua et indeſinens evolutio eſt et poſſibilis et 
probabilis, ut ex ſequentibus obſervationibus ſatis con- 
ſtabit. r | 1 7 8 
Primam et ſimplicem formam involutionis dant in- 
ſecta quaedam, quorum phaſes et mutationes variae e- 
volutionem manifeſtam comitantur; ut in locuſtis, pha- 
laenis, papilionibus, et bombycibus eſt videre, quarum 
tunicis et membranis cingentibus exutis, ſtatim expli- 
catur et evolvitur novum animal. Conditionem muſ- 
carum et formicarum haud eſſe abſimilem, quarum 
perſectum animal in imper fetto latet, clari viri dixerunt. 
Neque haec in ſolis inſectis ſunt inventa: Nam Har - 
LERUS invenit, per continua experimenta, pullum gal- 
linaceum fuifſe informe ad oculum genus vermiculi z 
cum incredibilis molis hernia de inteſtino exeunte, ro- 
ſtri vero nullo veſtigio, neque artuum, neque viſcerum, 
ne cordis quidem. Id autem rude animal circa horam 
quadrageſimam octavam cor habere, quando color ac- 
ceſſit, conſpicuum; et ſic ex ordine oculos hora 49, he- 
par h. 102, fellis veſiculam h. 192, renes h. 142, ven- 
triculum h. 138, inteſtina quoque et demum pulmones 
h. 138, apparere, non quia prius nulli fuerint, ſed 
quod pellucidos limites non haberent definitos. Ita 
cor quoque ſub initia incubationis unicam auriculam, 
ventriculum unicum, habere, et aortae bulbum, et cana- 
lem qui in auriculas ducit. Per continuas et lentas 
hactenus mutationes, id cor fieri biaure, digaſtricum, 
abſque canali auriculari, abſque veſicula aortae. Dein- 
de artus ad corpuſculum foetus multo glutine adductos 
C educi, 

educi, inque oſſa, et demum in digitos ſindi, roſtrum 
ſubnaſci utrumque, &c. &c. | 

In quadrupedibus, res fere ac in avibus accidunt, et 
gradatim formam regularem, et figuram magis organi- 
cam, embryo acquirit. Evolutio item ſimilis noſtrac 
ſpeciei contingit, atque foetus, rudis, tener, et brutus 
paulatim ſuam partium compoſitionem, artuum nexum, 
corporis totius proportionem, adipiſcitur. 
Quibus ex omnibus haec oritur concluſio, quod ani- 
malculum id quod ſine ſenſu, motu voluntario, artu- 
bus, partiumque diſcrimine, in ſinu materno jacebat, 
per varios gradus pedetentim perfectum, mutatur in ani- 
mal ſponte ſe movens, ſenſationibus gaudens, cibum 
devorans, pulchritudinem poſſidens; quanquam autem 
omnis portio recentis evoluti animalculi mollis et quaſi 
fluida ſit, non inde ſequitur opinio, quod non organi- 
cum eſſet rudimentum, ſed contra fluidum cerebrum, 
fluidi nervi, fluida caro, fluida viſcera, omnia eodem 
tempore prorſus organica fuiſſe concedendum eſt, et fa- 
bricata. 

Nulla ergo pars corporis geniti ali antecedit, ſed 
omnes ſimul creatae exiſtunt; omniſque pars, quae ſen- 
ſim e ſtatu inviſibili emergere videtur, non ex inerti ma- 
terie in vitalem, ſed ex infor mi in pulchram tranſit ; 
quamobrem, epigeneſi repudiata, ad evolutionem illu- 
ſtrandum appropinquo. Hic vero decet citare verba 
aliquot viri ſagacis et periti, quae ſecum graviſſimam 
auctoritatem ferunt. „ Sed ipſe, inquit HALLERUsõ, 
« ante hos viginti annos, ante meam ovorum et quadru- 

pedum praegnantium frequentem obſervationem, eo 
argumento olim ſum uſus, multum foetum a perfecto 
animale diſtare; neque ergo in primordiis novi anima- 
lis eas reperiri partes, quae ſunt in eodem nunc per- 
fecto, manifeſto nunc agnovi, eadem omnia pro evolu- 
tione eſſe argumenta, quae contra eam produxi.” 
In vol voce, involutio oculis nudis detegitur, ubi foe- 
tus formati includuntur, uſque ad quintam progeniem, 
teſtante LIN NRO. 

Aphides virgines, fine contactu maris, pullos edunt; 
nam a copula parentum, filiae, neptes, proneptes, ab- 
neptes omnes gravidae fiunt; quae conceptio vix acci- 
diſſe potuit, niſi haec tota proles longum tempus ante 
partum exiſteret. Eadem inſecta etiam in aeſtate ſunt 
vivipara, in autumno ovipara unde mihi perſuaſum 
eſt, pullos animalium viviparorum intra ova fuiſſe oc- 
cluſos, et ovaria eorundem vera continere ova. Haec 
obſervatio robur adjunctum habet, ex eo quod de la- 
certis quibuſdam dicitur, nonnunquam ova, interdum 
foetus, parientibus. 

Ex hac igitur hypotheſi, omnia animalia olim in ini- 
tio rerum fuiſſe creata, in ovariis priſtinarum matrum 
depoſita; ab eis, filiabus ſuis ordine indeſinente tradita; 
hinc a latibulis ſuis tempore commodo evoluta; vitae 
quaſi ſcintillam rurgeſcentia venerea materna imprimis 
elle excitatam; deinde flimulo ſeminis paterni ulterius 
ſuſcitatam; poſtremo, ope caloris, nutrimenti, &c. in 
flammam lucidam accenſam, comperitur. 

Dum foetus per ſecula tranſita in ovario ſuam ſedem 
abſconditam teneret, vix vivum fuiſſe, ſed potius vitae 
capacem puto; quum autem ſalire et motum ſuſcipere 
cor incipiat, utravis de cauſa, tum vitam revera adeſſe 
cenſeo. Foetum nunc, perſtante oeſtro venerco, in u- 
terum deductum, jam vivere et libere movere reor. 
In quo foetum perventum, ovoque incluſum, aliquod 
tempus libere fine adhaeſione movere, etſi nunquam vi- 
derim, ſuſpicor; poſtea, tempore incerto vero, villos et 
flocculos vaſis abundantes, undique agit ovum, quorum 
abſorbentia humorem circundantem inhauriunt, et e 
ſucco uterino alimentum ſumunt; deinde ovum, incre- 
mentum ſic adeptum, adeo creſcit, ut uterum anguſ- 
tum impleat, et juxta menſem graviditatis ſecundum, 
ex eo ovi latere, quod fundo matricis adverſum opponi- 
tur, ope materiae vaſculoſae ex loco irritato effuſae, 
haud ei abſimilis quae ex viſceribus inflammatis exu- 
dans ea conglutinat, formatur placenta, cujus vaſa utri- 
uſque generis commercium liberum inter parentem et 
prolem aperiunt. Membranae nunc tres foetum cir- 
cundant, chorion, pſeudallantois, et amnios conſpicuae, 
humore plurimo natantem, ſicut, quo propior ſit ſui o- 
rigini, eo uberior pro ratione foetus ſit hicce latex; 


nam, cum foetus non major eſſet quam formica, unciae 


tres et quatuor fuerunt; attamen tertio menſe credi- 
tur foctus pondus, pondus ſuperare humoris, in quo 
continetur. Viae per quas is ingreditur hactenus vel 
latent, vel minus adcurate deteguntur; nonnulli opi- 
nantur, cum per chorion, et mediam membranam in 

| amnion 

amnion tranſudare, vel per placentam ſtillare; alii pu- 
tant eundem ex amnio effundi, cujus vaſa in vaccis poſ- 
ſunt detegi, a foetu, non a matre, exorſa. | 

De modo, quo foetus ſuum alimentum obtinet, inter 
phyſiologos haud parva lis eft ; hi nempe id a liquore 
amnii derivari, cum verifimilitudine magna afleruerunt z 
illi vero foetum per os, dum in utero latet, nutriri acri- 
ter negaverunt; fortaſſe ambo inter diſceptandum ni- 
mia pertinacia ſuis opigionibus adhaeſerunt; nam quam- 
vis foetus ſine oribus et anis editi demonſtrant ſatis nu- 
trimenti per funem umbilicalem advehi, tamen non eſt 
negandum liquorem amnii, indole alibili, in ventricu- 

lum dc. cendere, exindeque reſorberi. | 
Per funiculum vero praecipuum intercedit commer- 
cium inter matrem et foetum, et ille inter primas par- 
tes annumeratur, quae evolvuntur. Per illius venam 
ſanguis e placenta, fortaſſe maternus, fortaſſe ſuus, pu- 
rus, ad foetum circulat; et per illius arterias ſanguis infan- 
tilis ad placentam redit, ut commutatus, commiſtus, vel 
dephlogiſticatus, uſui proprio accommodetur, licet mul- 
tae res circa hanc circulationem incognitae nos ambi- 
gere cogunt; tamen conjicere lubet, placentam, quo- 
dammodo ſanguinem matris percolare, et foetus a phlo- 

giſto depurgare. | 
Sic paſtum materia alibili, calore modico fotum, hu- 
more blando immerſum, augmentum indies acquirit re- 
cens genitum animal; artus pullulant, ſymmetria ſub- 
naſcitur. Nam gelatina ea, quae nuper tam erat in- 
formis, ut nullam partem ab altera diſtinguere potueris, 
| mutata 

mutata ſpecie, ſenſim formam novam induit : Cor 

nempe, ibi occultum, vaſa prius latentia, caput ac crates 

dorſalis antea celata, apparere incipiunt; et paulatim, 

viſcera et reliqua organa, pellucido muco ſimillima, fi- 

militer ibidem tecta, proculdubio ſe viſui offerunt ; quae 

quidem citius ordine naturali conſpici queant, fi, alco- 

hole affuſo, maſſa gelatinoſa coaguletur. Poſtea, nac- 
tum molem et ſoliditatem corpus, vires, robur, et mo- 
lem obtinere pergit; at hactenus humores omnes mites, 

aquoſi, et inſipidi ſunt; et indoles cuique, tempore ido- 
neo, ſecundum naturae legem, advenit, alii cito ut ſuc- 
co gaſtrico, alii tarde ut ſemini; hac etiam in aetate, 
partes fluidae multum firmas ſuperant, quia oſſa non- 
dum formantur, neque terrenae materiei ſatis adeſt, ad 
ea conficienda. ; 

Omnium autem organorum perfectiſſimum eſt cor, 
quod primum mobile, et irritabile, micationes per vi- 
tam perſtaturas, labore indefeſſo, inchoatas continuat, 


et celerrimo motu ſe contrahat. Cerebrum eſt grande, 


at fluidum ; vaſa, juxta dorſum apparentia, non per to- 
tam longitudinem excavantur, fed cordi ſunt proxima; 
jamque muſculi irritabiles, cartilagines duriores, viſcera 
manifeſtiora, membra auctiora deveniunt. 
Incrementum foetus in primis diebus valde eſt rapi- 
dum, ut ex inſigni pulli augmento, judicari poteſt, cujus 
longitudo, die vigeſimo ſecundo, cum longitudine diei 
primi, eſt quaſi, computante HALLERo, 1,000,000 ad 1; 
hujus fortaſſe ratio, ex corde majore et magis irritabili, 
ex partibus mycoſis et facile diſtenſilibus, eſt petenda. 


Tum 

Tum teſtes a regione renali per foramina abdominalia 
ad ſcrotum deſcendunt tum thorax coſtis firmis cir- 
cumvallatur ; tum muſculi, actionis capaces, vim ſuam 
adhibentes, cartilagines varie flectunt et configurant. 
Huc uſque erat, et adhuc eſt praegrande caput, quod 
nunc lentius creſcit, dum partes extremae inferiores, 
influxu ſanguinis aucto, celeriter augeſcunt. 

Is mucus vel gelatina, quae olim in materiam firmam 
coeverat, dureſcere pergit; ex hac cartilago formatur; 
et denique fibrae oſſeae per eam obrepere incipiunt, 
quae, e diverſis centris exeuntes, tandem concurrentes 
coaleſcunt, et os ſolidum conficiunt. | 

Ita quotidie creſcens foetus maturitati adpropinquat z 
illius ante hoc tempus, talis fere deſcriptio eſt ; caput 
grande, paſſim membranaceum, alibi cartilagineum, 
nonnunquam offeum ; ore profunde fiſſo, et longis 
maxillis cum dentium rudimentis ibi infixis ; cerebrum 
vel fluidum vel molle, nunquam firmum, magnum cum 
magna nerveae materiei portione; oculi ingentes, eo- 
rumque pupillam membrana claudens; pectus anguſtum, 
breve ob contractos pulmones, facile tamen expanſu; 
hepar grande, abdomen amplum; bilis mitis, vixque 
amara ; inteſtina irritabilia, et meconium continentia; 
renes in lobulos diviſi multos; capſulae atrabilariae 
largae ; pelvis minima, neque veſicae ovariorum tuba- 
rumque capax; inſtrumenta genitalia nondum evoluta, 
ſed exigua, ſuoſque ſuccos haud ſecernentia; glandulae 
omnes conglobatae magnae, et humore ſeroſo plenae. 

Cutis 

Cutis pellucida, flaccidz, molliſſima, et unguento ſe- 
dacco illita; tendines ſucculenti, molles, vixque ad- 
huc nitentes; thymus glans in mediaſtini cavea ſitus, 
magnam pectoris tenens partem; pars magna ſanguinis 
4 pulmone averſa, qui non adhbuc fatis eſt evolutus ad 
eum recipiendum, pellitur per ductum arterioſum in 
arteriam aortam; poſtea haud parca quantitas ab aorta 
per arterias umbilicales in placentam adigitur; indeque, 
per venam umbilicalem rediens, partim in venam cavam, 
per ductum venoſum, in jecur ipſum urgetur, et poſt 
eircuitum, per hoc organum, perfectum, tandem in 
cavam et auriculam cordis anteriorem regreditur. A- A 
pertum foramen ovale tertiam fanguinis euntis tranſ- 5 
mittere creditur portionem. | 
His omnibus progredientibus, uterus, ovum continens 
et alens, cum ejus incremento intumeſcit. Os uteri co- 
arctatur vel pene clauditur. Haemorrhoea menſtrua- 
lis deſinit z uterus in abdomen, comprimens vaſa iliaca, 


aortam, venam cavam, ventriculum, inteſtina tenuia et 
craſſa adſcendit, et novus hoſpes ſuis incrementis ma- 
tri eſt valde moleſtus; pariter cervix uteri creſcit, et 
longior fit; incommoda varia adeo mulierem gravidam 
affligunt, et angunt, ut demum moleſtia, inquietudo, do- 
lor, et cruciatus non longius tolerari poſſunt; iidem ita 
eam afficiunt, ut onus intolerabile, totis viribus, foras 
illa expellat; quod quidem poſt luctus et nixus violentos, 
ex utero eliminatur, a nexu ſolvitur, ad auras educitur, 
et novum vitae genus ſtatim inchoat. 

Sic eblolgitar opus inud geniturae nfiric, quo fit ut, 
dum omnia animalia ſeneſcunt et pereunt, ſtirps infini- 


ta ſerie gigni pergat; ut ſingulae animantium . pro- 
| geniem ſui ſimilem indefeſſa cura procreent 3 ut inter | 
clades, calamitates, ſtrageſque, quibus mortales ſubjici- 
ur, perpetuo naſcatur proles innumera, qua terra ha- 


bitabilis uſque ad finem ſeculorum colatur. 

Coronidem opuſculo impoſuturo, mihi nunc incumbit, ut hanc 


occgſionem, quantum Praeceptoribus meis egregits ſim devinc- 
tus profitendi, gratus aſſumerem ; vos igitur, Profeſſores 


Edinenſes eruditi, o plurima praecepta ſagacia, gratias 


diſcipuli accipite ſinceras. Tibigue, NI col AR RoMATNR, 


M. D. et P. amicitiae tuae animus bene memor, hoc tefliqne- 


nium tribuit ; atque tui, RicaRDE BAYLEY, quam lacs 
te recordatur, publice benevolus confitetur. a 


3 


2 * 8 
" _ CY 
* ell 


it 


* 


— 


